PIKK.ee

Infopäev SAK olukorrast
2025-05-09 10:00 - 12:00 (Europe/Tallinn) | Veebis, Eesti
Hea seakasvataja, jahimees ja koostööpartner!
Enne suvepuhkuste hooaega soovime jagada värsket infot seakatku (SAK) olukorra ja valmisoleku kohta, et kõik osapooled tunneksid end kindlalt ja teadlikult valmistununa.

Palun planeeri kalendrisse aeg, 9. mail 2025 kell 10.00
Hetkel on plaanis korraldada üritus veebi vahendusel, et kõik huvilised saaksid mugavalt osa võtta – olenemata asukohast.

Infopäeva eesmärk: Tõsta teadlikkust SAK-i ennetamisest ja ohjamisest, jagada kogemusi ning kinnitada, et oleme valmis võimalikuks puhanguks.

Kavas ettekanded ja ülevaated järgmistelt esinejatelt:

Relika Ivask (Maag Agro)
Arvo Viltrop (EMÜ)
Imbi Nurmoja (Labris)
Helen Prommik (PTA)
Tõnis Korts (Eesti Jahimeeste Selts)

Ennetamine on kõige alus! Loodame, et saame hiljem ühiselt tõdeda: olime hästi ette valmistunud ja keegi ei pidanud kannatama.
Registreeri end infopäevale siin: https://forms.gle/whuscHohgvZ2xrbf6

Eesti Tõusigade Aretusühistu

Kliimamuutustega kohanemise seminar põllumajanduses ja metsanduses
2025-10-30 10:00 - 17:00 | Tartu, Eesti
Horisont Euroopa projekti Precilience konverents.
Teave Maaülikooli veebis: https://www.emu.ee/kliimamuutustega-kohanemine-pollu-ja-metsamajanduses

Sanitaar- ja hügieenikoolitus jahimeestele
2026-01-29 09:30 - 16:30 | Veebis, Eesti
Veebikoolitus “Sanitaar- ja hügieenikoolitus jahimeestele”
Sanitaar- ja hügieenikoolitus on mõeldud jahimeestele, kes soovivad omandada teadmisi looduslike ulukite tervisest, patoloogiast ja liha käitlemise nõuetest, et viia läbi ulukite esmast kontrolli kohapeal pärast küttimist. Koolituse edukas läbimine annab õiguse hinnata uluki tervislikku seisundit enne selle suunamist inimtoiduks turustamisele.
Koolitus annab ülevaate ulukite anatoomiast, füsioloogiast ja käitumisest, samuti olulisematest haigustest ja patoloogilistest muutustest, mida võib ulukitel esineda. Osalejad õpivad tundma viirus-, bakteri- ja parasiithaiguste tunnuseid ning omandavad praktilisi teadmisi, kuidas hinnata uluki liha sobivust edasiseks töötlemiseks.
Eriline rõhk on hügieeni- ja ohutusnõuetel pärast küttimist ning seadusandlusel, mis reguleerib ulukiliha turuleviimist. Koolitusel käsitletakse Euroopa Liidu ja Eesti õigusakte, mis määravad kindlaks looma- ja rahvatervise ning sanitaartingimuste nõuded looduslike ulukite liha käitlemisel.
Koolituse toimumise kuupäevad on 29.-30. jaanuar 2026.
Teise koolituspäeva lõpus tuleb sooritada teadmiste omandatust kontrolliv test.
Õpe toimub veebikeskkonnas BigBlueButton (BBB)
Koolitus eeldab osalemist reaalajas ega ole järelvaadatav.
Koolituse kirjeldus ÕISis.link opens in new page

Väheväärtusliku põllumaa metsastamine
2026-02-02 00:00 - 2026-02-03 23:59 | Põlvamaa, Põlvamaa, Eesti
Koht: Räpina Aianduskool, Aianduse 6, Räpina ja Metsa talu, Ihamaru küla, Kanepi vald, Põlvamaa
Aeg: talv-kevad 2026 Täpne toimumisaeg on kinnitamisel. Kokku viis koolituspäeva.
Maht: 40 ak h, 1 EKAP
Hind: Osalejale tasuta, rahastatakse Euroopa Liidu taasterahastu NextGenerationEU vahenditest “Roheoskused ettevõtete rohepöörde toetamiseks” meetme raames haridus- ja teadusministri 23.01.2025 käskkirja nr 1.1-2/25/10 alusel.
Koolitaja: Urmas Roht, Eesti Põllumajanduse Akadeemia, 1982, Metsamajanduse insener. Töökogemus RMK looduskaitse osakonna juhatajana; AS Lemeks, puiduvarumise osakonna juhatajana, 5 aastat metsanduses tegutsenud eraettevõtte omanikuna; Rohu Taimeaia peremees.
Koolitusjuht: Aliis Soitu, 53461209, aliis.soitu@aianduskool.ee
Koolitus on mõeldud põllumajandusettevõtjatele, maatulundusmaa sihtotstarbega maad omavatele väiketootjatele.
Õpiväljundid
Kursuse läbinu:

Tunneb peamisi metsapuid ja nende bioloogilisi nõudmisi;
Orienteerub, millise puuliigi kasvatamine on kliimamuutuse tingimustes tema väheväärtuslikul põllumaal kõige otstarbekam;
Teab, millised on olulisemad tööd uue metsapõlve kasvatamisel;
Teab metsaseemnevaruga seotud õigusakte ja metsataimekasvatuse nõudeid;
Koostab agrotehnilise plaani metsapuude kasvatamiseks;
Valib õige tehnika ja töövõtted metsastamise teostamiseks.

NB! Osalejal tuleks kaasa võtta kindlasti töökindad ja vastavalt ilmale tööriided ja -jalanõud, sest praktiline tegevus toimub väljas!
Registreeru koolitusele SIIT.

Perepäev - et mets püsiks
2026-02-21 13:00 - 15:00 | Tallinn
Püsimetsanduse teemalise näituse avamise puhul täitub Ülemiste keskus põnevate tegevustega:

𝟏𝟑.𝟎𝟎 – 𝟏𝟓.𝟎𝟎 Rahvapärane puutöö ja lauamängud – I korruse fuajees
Puukäsitöölise Marit Antiku juhendamisel saab vestupingil laaste tõmmates valmistada vahvaid kuusekesi. Samuti on võimalik teha pilliroost kroone, mida on eestlased juba sajandeid endale lae alla riputanud.Mõlemad kaunistused valmivad kiiresti ja on jõukohased nii suurematele kui pisematele puutööhuvilistele!
Samal ajal saab kätt proovida põnevates mängudes pylos ja quixo, mille nupud on valmistatud kvaliteetsest puidust!

𝟏𝟒.𝟏𝟓 – 𝟏𝟓.𝟎𝟎 jutuvestja Piret Päär – II korrusel
Metsal on Eesti vanades rahva- ja muinasjuttudes oluline roll. Piret Pääri jutustatavad lood viivad mõttelisele metsarännakule nii täiskasvanud kui ka lapsed.

EPKK kobarkonverents: “Tark maamajandus 2026”
2026-02-25 - 2026-02-26 | Tartu, Eesti
Eesti Põllumajandus-Kaubanduskoda kutsub osalema kobarkonverentsil
“Tark maamajandus 2026”
Kaks päeva. Neli konverentsi. Üks ühine tulevikusuund.
25.–26. veebruar 2026 | Tartu, Lydia Hotelli sündmuskeskus
Eesti Põllumajandus-Kaubanduskoda kutsub 25.- 26. veebruaril 2026 Tartusse, Lydia Hotelli sündmuskeskusesse, osalema kobarkonverentsil Tark maamajandus 2026. Kahe päeva jooksul toimuvad neli sisukat konverentsi, mis avavad maamajanduse tuleviku võtmeküsimusi metsandusest ja keskkonnast kuni digitaliseerimise ning ühistegevuse arenguni.
See on koht, kus kohtuvad teadmised ja praktika, strateegiline vaade ja igapäevased otsused. Laval on valdkonna tipptegijad ja spetsialistid, aruteludes kõlavad nii värsked teaduspõhised lahendused kui ka päriselulised kogemused. Tark maamajandus 2026 toob Tartusse kokku kogu sektori paremiku, et kujundada ühiselt kestlikku, nutikat ja konkurentsivõimelist maamajandust.
Registreerimine on avatud SIIN.
Neli konverentsi – neli vaadet maamajanduse tulevikule
💻 Digipööre Eesti maamajanduses
1. päev, 25. veebruar, algus kell 9.30
Andmed, tehnoloogia ja innovatsioon muudavad maamajandust kiiremini kui kunagi varem. Konverents toob fookusesse digilahendused, mis loovad tõhusust ja konkurentsieelist.
Rohkem infot siit.
🌍 Keskkonnafoorum 2026
1. päev, 25. veebruar, algus kell 13.00
Kliima, elurikkus ja loodusressursside kasutus on maamajanduse keskmes. Foorum keskendub praktilistele lahendustele ja tasakaalustatud otsustele keskkonna ja majanduse vahel.
Rohkem infot siit.
🌲 Metsandusfoorum 2026
2. päev, 26. veebruar, algus kell 9.30
Metsanduse tulevik otsustatakse täna. Arutame, kuidas ühendada majanduslikud huvid, keskkonnahoid ja ühiskondlikud ootused targaks ja kestlikuks metsanduseks.
Rohkem infot siit.
🤝 Ühistegevuse konverents: Noorte kaasamine ja digitaliseerimine põllumajandusühistutes – tuleviku võti?
2. päev, 26. veebruar, algus kell 13.00
Kuidas tagada ühistegevuse jätkusuutlikkus? Fookuses on noorte roll, juhtimismudelid ja digilahendused, mis aitavad ühistutel areneda ja püsida elujõulistena.
Rohkem infot siit.
Kohtumiseni Tartus!
***
*Korraldaja jätab endale õiguse teha programmis muudatusi
Lisainfo: Marge Mänd, EPKK sündmuste juht, e-post: marge@epkk.ee, tel: 53009034
Sündmused toimuvad Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

EPKK konverents: Metsandusfoorum 2026
2026-02-26 09:30 - 14:00 | Tartu, Eesti
Eesti Põllumajandus-Kaubanduskoda ja Eesti Erametsaliit kutsuvad osalema konverentsil
Metsandusfoorum 2026
Konverents toimub kobarkonverentsi “Tark maamajandus 2026” raames
Toimumisaeg: 26. veebruar 2026 kell 9.30-14:00 kobarkonverentsi Tark maamajandus 2026 raames
Toimumiskoht: Lydia hotellis sündmuskeskus, Tartu (Ülikooli 14, 51003 Tartu) ja veebiülekanne
Registreerimine on avatud SIIN.
Konverentsil kohapeal osalemine on TASUTA juhul kui registreerunu viibib konverentsil. Kui registreerunud isik ei tule konverentsile, esitab korraldaja registreerunule arve 50+km / konverents. Konverentsil mitteosalemisest palume teatada kirjutades marge@epkk.ee hiljemalt 23.02 kell 9.00.
Veebis osalemine on TASUTA.
Päevakavas*:
9:30 – 9:35 Metsandusfoorumi avamine
9:35 – 10:10 Looduse taastamise kava ja selle mõju/ohud maaomanikele.
Diana Laarmann, Eesti Maaülikooli metsahoiu ja metsakorralduse professor
10:15 – 10:45 Pesitsusrahu rakendamine eeloleval kevadsuvel – kas ja mida metsas võib teha, millised on karistused, mis juhtub, kui omanik eksib?
Lea Palmre, Keskkonnaameti eluslooduse järelevalve osakonna peainspektor
10:50 –11:20 Soraineni analüüs looduskaitselistest piirangutest ja looduskaitse korraldamise õiguslikust poolest.
Britta Retel, Advokaadibüroo Sorainen
11:25 – 11:40 sirutuspaus
11:55 – 12:20 Kas ja kuidas saab maaomanik kaasa rääkida tema kodukohas planeeritavate tegevuste osas?
Kadri-Aija Viik, Saarde valla elanik, vallavolikogu liige
12:20 – 12:50 Paneelarutelu: Kelle maa, kelle otsus? Õiglane ja õiguspärane maakasutus koostöös maaomanikuga

Kadri-Aija Viik, Saarde valla elanik, vallavolikogu liige
Britta Retel, Advokaadibüroo Sorainen
Antti Tooming, Kliimaministeeriumi elurikkuse ja keskkonnakaitse asekantsler

Paneelarutelu modereerib: Mari Kartau, vabakutseline metsandusajakirjanik
12:50 – 13:00 Metsandusfoorumi kokkuvõte ja lõpetamine
13:00-14:00 lõuna

Konverentsi modereerib: Mari Kartau, vabakutseline metsandusajakirjanik
*Korraldaja jätab endale õiguse teha päevakavas muudatusi
Lisainfo: Marge Mänd, EPKK sündmuste juht, e-post: marge@epkk.ee, tel: 53009034
Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames,
rahastab Euroopa Maaelu Põllumajandusfond.

Maaparanduse infopäev
2026-03-23 09:30 - 14:30 | Raplamaa, Raplamaa
KUTSE: Maaparanduse infopäev “Keskkonnasäästlik maaparandus ja toetusvõimalused” 23. märts
Hea maaomanik, põllumajandustootja ja maaparanduse spetsialist!
Ootame Teid osalema maaparanduse infopäevale, kus keskendume keskkonnasäästlikele meetoditele maaparandussüsteemide ehitamisel ja korrashoidmisel ning tutvustame toetusvõimalusi.
Aeg: 23. märts 2026
Koht: Rapla riigimaja (Tallinna mnt 14, Rapla)
Infopäev toimub kell 10.00–14.30 hübriidvormis.
Kohapeal osalejaid ootame tervituskohvile ja lõunale. Veebis osalejatele saadame liitumislingi e-postiga vahetult enne ürituse algust (vajalik eelnev registreerumine).

9:30
Osalejate registreerimine ja tervituskohv

10:00
Infopäeva avamine ja tutvustusring

10:10
Maaparandussüsteemide keskkonnasäästlik hoid – Kristjan Piirimäe, OÜ Roheline Rada

10:45
Keskkonnakaitserajatised maaparandussüsteemidel – Rasmus Suik, OÜ Vesine

12:00
Lõuna

13:00
Keskkonnarajatiste toetusvõimalused – Reena Osolin, Regionaal- ja Põllumajandusministeerium

13:30
Mis töid sisaldab eesvoolu uuendamine?
Taimo Aren, Maa- ja Ruumiamet

13:50
Ülevaade perioodi 2023-2027 maaparanduse toetuste* taotlemisest – Piret Karu, Põllumajanduse Registrite ja Informatsiooni Amet (PRIA)
* Perioodi 2023–2027 maaparandussüsteemi eesvoolu uuendamise ning keskkonnakaitserajatise ehitamise ja uuendamise investeeringutoetus (I etapp) ja maaparandussüsteemi ajakohastamise, keskkonnakaitserajatiste ehitamise ja eratee arendamise investeeringutoetus (II etapp).

14:30
Infopäeva lõpetamine

Ajakava_Maaparanduse infopäev_23.03.26
Miks osaleda?
Saate ülevaate keskkonnakaitserajatistest, lähtudes vajadusest ja olulisematest tehnilistest aspektidest ning praktilisi nõuandeid, kuidas majandada maaparandussüsteeme keskkonnasõbralikult. Tutvute keskkonnakaitserajatiste ehitamise ja uuendamise toetusvõimalustega ja saate teada, millised on maaparandustoetuste taotlusvormid. Tegevuste planeerimiseks saate ülevaate eesvoolu uuendamise olulisematest tööetappidest ja -liikidest.
Registreerimine:
Palume osalemisest teatada hiljemalt 13. märtsiks siin – https://forms.gle/e57Mbc1dJsjFmZmh8

Küsimuste korral aitavad Teid:

sisulised küsimused: Tiina Tubli, Tubli@maaruum.ee
tehniline korraldus: Sandra Oisalu, oisalu@bef.ee

Infopäeva korraldamist toetab LIFE SIP WetEST projekt „Enabling collaborative effort for systemic change in Estonian River Basin Management“ ja LIFE IP CleanEST projekt „Development of an integrated water management and its modern tools in Estonia – strategic choices for future”. Projekte rahastavad Euroopa Komisjon ja Eesti riik.

Metsanduse visioonikonverents
2026-04-22 10:00 - 16:00 | Tartu, Eesti
METSANDUSE VISIOONIKONVERENTS & METSASEKTORI TUNNUSTAMINE
22. aprill 2026 I Eesti Rahva Muuseum
Piletid saadaval alates märtsist

Metsarahvapäev
2026-09-12 10:00 - 17:00 | Muu, Eesti
METSARAHVAPÄEV 2026 toimub 12. septembril.
Metsarahvapäev on üle-eestiline üritustesari, mille eesmärk on tutvustada Eesti elanikele metsaelu ning metsaga seotud tegevusi ja ettevõtteid.

Sellel päeval kutsuvad metsaomanikud, metsamajandajad ja puittoodete valmistajad külla, et anda ülevaadet metsanduses ja puidutööstuses toimuvast. Näitame, kuidas meie metsade eest hoolitsetakse heaperemehelikult, meie tööstused on tehnoloogiliselt kõrgel tasemel ning puit on keskkonnasõbralik materjal.

Toimuvad ekskursioonid tööstustesse, metsaretked metsaomanikega, õpitoad käsitöömeistritega, näha saab metsatehnikat ja õppida kuidas metsas hakkama saada.

Metsarahvapäev toimus esimest korda 2021. aasta septembris.
